Åge Vogel-Jørgensen
Åge Vogel-Jørgensen, 1888-1964, dansk maler. Han var elev af Harald Giersing 1919-21 efter debut på Kunstnernes Efterårsudstilling i 1918. Inspireret af vennen Immanuel Ibsen dyrkede Vogel-Jørgensen i bl.a. landskabsbilleder en koloristisk betonet, lyrisk udtryksform, efterhånden i helt nonfigurative kompositioner. Han var medlem af Høstudstillingen 1943-48 og medstifter og medlem af Martsudstillingen fra 1952.